CELEX: 32004R1699
Language: hu
Date: 2004-09-30
Title: A Bizottság 1699/2004/EK rendelete (2004. szeptember 30.) az egy marokkói exportőrgyártó által előállított acélkötelek és kábelek behozatala regisztrálásáról szóló, 275/2004/EK rendelet módosításáról

1.10.2004   
            
            
               HU
            
            
               Az Európai Unió Hivatalos Lapja
            
            
               L 305/25
            
         
      A BIZOTTSÁG 1699/2004/EK RENDELETE
   
   (2004. szeptember 30.)
   az egy marokkói exportőrgyártó által előállított acélkötelek és kábelek behozatala regisztrálásáról szóló, 275/2004/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (a továbbiakban: alaprendelet) (1) és különösen annak 13. és 14. cikkére,
   a tanácsadó bizottsággal történt konzultációt követően,
   mivel:
   A.   ELJÁRÁS
   
               (1)
            
            
               Az 1796/1999/EK tanácsi rendelet (2) 1999 augusztusában 60,4 %-os dömpingellenes vámot vetett ki a többek között a Kínai Népköztársaságból (KNK) származó acélkötelek és kábelek („acél drótkötelek” vagy „ADK”) behozatalára.
            
         
               (2)
            
            
               2004. január 5-én a Bizottság egy, az alaprendelet 13. cikke (3) bekezdéséhez kapcsolódó kérelmet kapott az Acéldrótkötél-gyártók Európai Szövetségétől (AESZ), hogy vizsgálja ki a KNK-ból származó acélkötelek és kábelek behozatalára vonatkozó dömpingellenes intézkedések állítólagos kijátszását. A benyújtott kérelem értelmében a kijátszás a KNK-ból származó, Marokkón át a Közösség területére érkező ADK átrakása formájában történt. A kérelmet a közösségi ADK-gyártás döntő többségét képviselő gyártók nevében nyújtották be. A kérelem elegendő prima facie bizonyítékot tartalmazott az alaprendelet 13. cikke (1) bekezdése által előírt tényezőket figyelembe véve.
            
         
               (3)
            
            
               A Bizottság az állítólagos kijátszás kivizsgálását kezdeményezte a 275/2004/EK rendelet (3) (a továbbiakban: a kezdeményező rendelet) alapján.
            
         
               (4)
            
            
               A kezdeményezési rendelet az alaprendelet 13. cikke (3) bekezdése és 14. cikke (5) bekezdése alapján azt az utasítást adta a vámhatóságoknak, hogy a Marokkóból érkező ADK-behozatalt 2004. február 19-től regisztrálni kell, akár marokkói eredetűnek tüntették fel a szállítmányt, akár nem.
            
         
               (5)
            
            
               A kezdeményező rendelet 2. cikke szintén arról rendelkezett, hogy a Bizottság rendelet útján arra kötelezheti a vámhatóságokat, hogy álljanak el az azon gyártók által előállított termékeknek a Közösség területére való beléptetésének a regisztrálásától, amelyek regisztrációmentességért folyamodtak, és amelyekről nem bizonyosodott be, hogy kijátszották volna a dömpingellenes vám megfizetését.
            
         B.   MENTESSÉG IRÁNTI KÉRELMEK
   
               (6)
            
            
               Egy exportőrgyártó, a Remer Maroc SARL, Settat, Marokkó (a továbbiakban: a kérelmező) a kezdeményezési rendelet 3. cikkében meghatározott határidő lejárta előtt a regisztráció és egyéb intézkedések alóli mentességi kérelmet nyújtott be a Bizottsághoz.
            
         C.   VIZSGÁLATI IDŐSZAK
   
               (7)
            
            
               A vizsgálati időszak (a továbbiakban: VI) 2003. január 1-jétől2003. december 31-ig tartott. Az adatgyűjtés 1999-től a VI végéig tartó időszakra vonatkozott, és a kereskedelmi szerkezet állítólagos megváltoztatására irányult.
            
         D.   VIZSGÁLATI EREDMÉNYEK A REMER MAROC SARL-T ILLETŐEN
   
               (8)
            
            
               A kérelmező a vizsgálat során kitöltötte a Bizottság által küldött kérdőívet. A Bizottság ellenőrző látogatást tett a vállalat marokkói telephelyén.
            
         
               (9)
            
            
               A kérelmező vállalat 2001-ben jött létre mint a Remer Italia elnevezésű olasz vállalat teljes tulajdonában levő leányvállalat. A VI alatt a kérelmező csak igen csekély mennyiséget exportált a Közösség területére az érintett termékből. Ez kevesebb mint 5 %-át tette ki a teljes, Marokkóból történő ADK-behozatalnak. A vállalat 2001-es alapításától kezdve kereskedelmi forgalmának a többsége a helyi marokkói piacot célozta meg.
            
         
               (10)
            
            
               Megállapításra került az is, hogy a kérelmező mind gyártója, mind exportőre olyan ADK-előállító rendszereknek, amelyek az érintett termék teljes gyártási folyamatával foglalkoznak, a felvásárolt acéldrót, belső textilbevonat és zsír felhasználásával. Kizárólag saját termékeit és az olaszországi anyavállalat termékeit értékesíti, és sohasem vásárolt semmilyen ADK-t vagy egyéb terméket a KNK-ból. Így a vállalatról bebizonyosodott, hogy nem játszotta ki a hatályban lévő dömpingellenes rendelkezéseket.
            
         
               (11)
            
            
               A fenti eredmények fényében a Marokkóból szállított, a kérelmező által gyártott ADK behozatalának a regisztrációja véget ér.
            
         
               (12)
            
            
               Ebben a stádiumban az exportőrökre vonatkozó határozatok a regisztrációmentességre korlátozódnak. Amennyiben a Tanács a későbbiekben olyan rendeletet fogad el, amely kiterjeszti az alaprendelet 13. cikke értelmében hozott dömpingellenes intézkedéseket, olyan döntést is hozhat, amely egyes exportőröket mentesít ezek érvényessége alól.
            
         
               (13)
            
            
               Ennélfogva a Bizottság helyénvalónak tartja kezdeményező rendelete módosítását, abban az értelemben, hogy előírja a Marokkóból szállított ADK behozatalának a regisztrációját, akár Marokkó van feltüntetve származási helyként, akár nem.
            
         
               (14)
            
            
               Ez a rendelet a kérelmezőre vonatkozó speciális eredményeken alapul, bármely esetleges határozat sérelme nélkül, amelyet a Tanács a jelenleg létező, a KNK-ból származó vagy Marokkóból szállított ADK-ra vonatkozó dömpingellenes intézkedések kiterjesztésére hoz, akár Marokkó van feltüntetve származási helyként, akár nem.
            
         
               (15)
            
            
               Az érintett felek tájékoztatást kaptak azokról az alapvető fontosságú tényekről és megfontolásokról, amelyek alapján a Bizottság meg akarja szüntetni a kérelmező által gyártott ADK behozatalának a regisztrációját. Az érintett felek lehetőséget kaptak arra, hogy a fentiekkel kapcsolatban észrevételeket tegyenek. Nem érkezett ellenvetés,
            
         ELFOGADTA EZT A RENDELETET:
   1. cikk
   A 275/2004/EK bizottsági rendelet 2. cikke a következő bekezdéssel egészül ki:
   
      „4.   Az (1) bekezdésben leírtak ellenére az 1. cikkben azonosított terméknek, amelyet a következő vállalatok állítanak elő, a behozatalát nem kell regisztrálni.
      
                  Gyártó
               
               
                  Kiegészítő TARIC-kód
               
            
                  
                              Remer Maroc SARL,
                           
                        
                              Zone Industrielle,
                           
                        
                              Tranche 2,
                           
                        
                              Lot 10,
                           
                        
                              Settat,
                           
                        
                              Marokkó
                           
                        
               
                  A567”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. szeptember 30-án.
      
         
            a Bizottság részéről
         
         Pascal LAMY
         
         
            a Bizottság tagja
         
      
   
   
      (1)  HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.
   
      (2)  HL L 217., 1999.8.17., 1. o. Az 1674/2003/EK rendelettel módosított rendelet (HL L 238., 2003.9.25., 1. o.)
   
      (3)  HL L 47., 2004.2.18., 13. o.